ประกาศกรมการขนส่งทางบก เรื่อง หลักเกณฑ์การพิจารณาให้ความเห็นชอบรถที่มีการแก้ไขเพิ่มเติมหรือเปลี่ยนแปลงสภาพเครื่องอุปกรณ์หรือส่วนควบ
ประกาศกรมการขนส่งทางบก
ประกาศกรมการขนส่งทางบก
เรื่อง
หลักเกณฑ์การพิจารณาให้ความเห็นชอบรถที่มีการแก้ไขเพิ่มเติม
หรือเปลี่ยนแปลงสภาพเครื่องอุปกรณ์หรือส่วนควบ
 

ด้วยในปัจจุบันได้มีการแก้ไขเพิ่มเติมหรือเปลี่ยนแปลงสภาพเครื่องอุปกรณ์หรือส่วนควบของรถให้ผิดแผกแตกต่างในสาระสำคัญไปจากที่ผู้ผลิตกำหนด
หรือที่ได้จดทะเบียนไว้โดยใช้ชิ้นส่วนอุปกรณ์รถเก่าที่มีอยู่ในประเทศหรือนำเข้าจากต่างประเทศ
การกระทำในลักษณะดังกล่าวมีผลกระทบต่อความมั่นคงแข็งแรงและความปลอดภัยในการใช้รถทำการขนส่ง
ฉะนั้น
เพื่อป้องกันการเกิดอุบัติเหตุและเพื่อความปลอดภัยแก่ประชาชนที่ใช้รถใช้ถนนร่วมกัน
กรมการขนส่งทางบกจึงประกาศไว้ ดังต่อไปนี้

ข้อ
๑
ผู้ประกอบการขนส่งหรือเจ้าของรถที่จะขอความเห็นชอบรถที่มีการแก้ไขเพิ่มเติมหรือเปลี่ยนแปลงสภาพเครื่องอุปกรณ์หรือส่วนควบของรถที่ใช้ในการขนส่งผู้โดยสารมาตรฐาน
๑ มาตรฐาน ๒ และมาตรฐาน ๓ และรถที่ใช้ในการขนส่งสัตว์หรือสิ่งของลักษณะ ๑ ลักษณะ ๒
ลักษณะ ๓ ลักษณะ ๔ ลักษณะ ๕ และลักษณะ ๙ รถดังกล่าวต้องให้เป็นไปดังนี้
(๑)
สำหรับรถที่มีโครงคัสซี (Chassis Frame) เป็นสาระสำคัญในการรับน้ำหนักของรถ
(ก)
การเปลี่ยนโครงคัสซีใหม่ ความยาวรถต้องเปลี่ยนแปลงไปจากความยาวเดิมไม่เกินร้อยละ ๕
ทั้งนี้
โครงคัสซีใหม่ที่นำมาเปลี่ยนต้องไม่มีการต่อโครงคัสซีมาก่อน
(ข)
การตัดต่อโครงคัสซี
ต้องมีความยาวโครงคัสซีเดิมที่เป็นชิ้นเดียวกันเหลืออยู่ไม่น้อยกว่าร้อยละ ๕๐
ของความยาวโครงคัสซีทั้งหมด
(๒)
สำหรับรถที่มีโครงสร้างเป็นแบบโมโนค็อก (Monocoque) หรือแบบเซมิโมโนค็อก (Semi-Monocoque) ซึ่งใช้โครงสร้างตัวถังเป็นสาระสำคัญในการรองรับน้ำหนัก
จะต้องมีโครงสร้างส่วนที่รองรับน้ำหนักบริเวณเพลาล้อหน้า เพลาล้อท้าย
หรือคู่ท้ายและส่วนที่มีหมายเลขคัสซีเป็นโครงสร้างเดิม

ข้อ
๒ การขอความเห็นชอบรถที่มีการแก้ไขเพิ่มเติมหรือเปลี่ยนแปลงสภาพเครื่องอุปกรณ์หรือส่วนควบ
ในกรณีที่เป็นการเปลี่ยนแปลงแบบ (Type) ของระบบรองรับน้ำหนัก (Suspension System) ต้องแสดงรายละเอียดคุณลักษณะ (Specification) ของระบบรองรับน้ำหนักที่นำมาเปลี่ยนจากผู้ผลิตระบบรองรับน้ำหนักนั้นด้วย

ข้อ
๓[๑]
ประกาศนี้ให้ใช้บังคับเมื่อพ้นกำหนดหนึ่งร้อยแปดสิบวันนับแต่วันที่ประกาศในราชกิจจานุเบกษาเป็นต้นไป


ประกาศ ณ วันที่ ๒๙
สิงหาคม พ.ศ. ๒๕๔๖
ปิยะพันธ์ จัมปาสุต
อธิบดีกรมการขนส่งทางบก


















สรัลพร/พิมพ์
๑ พฤษภาคม ๒๕๕๑
รัศม์วรรณวลัย/ตรวจ
๒ พฤษภาคม ๒๕๕๑

โชติกานต์/ปรับปรุง
๒๙ เมษายน ๒๕๕๘










[๑] ราชกิจจานุเบกษา
เล่ม ๑๒๐/ตอนพิเศษ ๑๑๒ ง/หน้า ๗/๒๙ กันยายน ๒๕๔๖